Facebook lærer AI at forhindre selvmord

Kunstig intelligens skal hjælpe Facebook med at forhindre selvmord blandt brugerne, meddeler Mark Zuckerberg i et opslag. Funktionen er allerede aktiveret og har indtil videre resulteret i, at mere end 100 potentielle selvmordere er blevet kontaktet.

Funktionen rulles i den kommende tid ud i hele verden – pånær i EU, hvor det ikke kan lade sig gøre, på grund af restriktioner.

Søger i opslag

Algoritmerne søger efter bestemte nøgleord i opslag og kommentarer. Hvis den kunstige intelligens finder noget, den anser for bekymrende, gennemgås informationerne af en Facebook-medarbejder, der vurderer om der skal tages kontakt til personen.

Et eksempel kunne være, at der i kommentarerne til et opslag spørges, om opslagets forfatter er okay.

Her er Zuckerbergs opslag:

https://www.facebook.com/zuck/posts/10104242660091961

Ikke i Danmark

Som nævnt rulles funktionen ikke ud i Danmark eller resten af EU. Ifølge Facebook skyldes det “restriktioner” – sandsynligvis i persondatalovgivningen. Og selvom der er visse Orwellske tegn i computere, der konstant overvåger vores humør, så er tanken trods alt god; og reddes der bare få procent, er det måske det hele værd.

Selvmord den andenstørste årsag til døden for amerikanere under 44 år; hvert år vælger knapt 50.000 amerikanere at tage deres eget liv.

Herhjemme anslås det samlede antal selvmordsforsøg at være mellem 6.000 – 12.000 om året. Ifølge dødsårsagsregisteret begik 563 mennesker selvmord i Danmark i 2015 (seneste tal).

Facebook lærer AI at forhindre selvmord